b'\n_START_ARTICLE_\nAndrej Vrtovec\n_START_SECTION_\n\xc5\xbdivljenje in delo\n_START_PARAGRAPH_\nPo ljudski \xc5\xa1oli je kon\xc4\x8dal dva po razreda ni\xc5\xbeje gimnazije v Gorici in Ljubljani ter u\xc4\x8ditelji\xc5\xa1\xc4\x8de v Kopru, kjer je leta 1878 tudi maturiral. Kot u\xc4\x8ditelj je slu\xc5\xbeboval v Ajdov\xc5\xa1\xc4\x8dini (1878), Cerovem (1879), Dolini pri Trstu (1880-1886) in Tolminu (1886-1899). Vrtovec je bil u\xc4\x8ditelj, posestnik, trgovec in politik. V Tolminu je bil ve\xc4\x8d let pod\xc5\xbeupan, \xc4\x8dlan okrajnega \xc5\xa1olskega sveta, predsednik Sadjarskega dru\xc5\xa1tva, odbornik Rokodelskega bralnega dru\xc5\xa1tva ter odbornik posojilnice in Narodne \xc4\x8ditalnice._NEWLINE_19. decembra 1909 je v splo\xc5\xa1ni kuriji sodnih okrajev slovenskega dela Gori\xc5\xa1ko-Gradi\xc5\xa1\xc4\x8danske pokne\xc5\xbeene grofije kandidiral na nadomestnih volitvah namesto tragi\xc4\x8dno umrlega Alojzija Jeri\xc4\x8da, a ni uspel, tik pred smrjo pa ga je Narodno napredna stranka ponovno kandidirala za de\xc5\xbeelnega poslanca.'